b'\n_START_ARTICLE_\nMirakulin\n_START_SECTION_\nKemijska zgradba\n_START_PARAGRAPH_\nMirakulin je rastlinski glikoprotein iz 191 aminokislin. Pojavlja se v obliki tetramera z molekulsko maso 98.4 kDa.\n_START_SECTION_\nLastnosti in uporaba\n_START_PARAGRAPH_\nMirakulin sam po sebi ni sladek, povzro\xc4\x8di pa, da po zau\xc5\xbeitju oku\xc5\xa1amo kisle snovi npr. citruse kot sladke \xc5\xa1e pribli\xc5\xbeno 1 uro po stiku s tem okus spreminjajo\xc4\x8dim proteinom. Pri segrevanju nad 100 \xc2\xb0C izgubi lastnost korigiranja okusa, prav tako pa je neaktiven pri pH pod 3 in pH nad 12 (pri sobni temperaturi).  Zaradi svoje topnosti in relativne temperaturne stabilnosti je mirakulin potencialno sladilo za kislo hrano, zlasti t. i. \xc2\xbbsoft\xc2\xab\xc2\xa0pija\xc4\x8de. Te majhne rde\xc4\x8de jagode se uporabljajo v zahodni Afriki za izbolj\xc5\xa1anje okusa kisle hrane. V \xc5\xbeelji po masovni proizvodnji so japonski raziskovalci z rekombinantno tehnologijo uspeli narediti genetsko spremenjeno zeleno solato, ki izra\xc5\xbea mirakulin. _NEWLINE_V Evropi in ZDA ni dovoljen (FDA je zavrnila njegovo odobritev) medtem ko je na Japonskem registriran kot ne\xc5\xa1kodljiv aditiv.'